༄༅། །བརྒྱ་བཞིའི་ཆོ་ག་རྗེ་ཐམས་ཅད་མཁྱེན་པ་དགེ་འདུན་རྒྱ་མཚོའི་
དཔལ་གྱིས་མཛད་པ་བཞུགས་སོ། །
དཀོན་ཅོག་གསུམ་ལ་ཕྱག་འཚལ་ལོ། །འདིར་བརྒྱ་བཞིའི་ཆོ་ག་ལ་སྔོན་
བྱུང་ གི་ ལོ་རྒྱུས་ལ་བརྟེན་ པའི་སློབ་དཔོན་པདྨས་མཛད་ཟེར་བའི་ཆོ་ག་ཚིག་སྦྱོར་མི་
ལེགས་པ། རྒན་རབས་ཀྱི་ངག་མང་པོ་བཀོད་པ་ཅིག་སྣང་བ་འདི་ལས་གཞན་སྔོན་གྱི་
ལོ་རྒྱུས་དང་མཐུན་ཞིང་། ལེགས་བཤད་ཀྱི་ཆོ་ག་ངག་འདོན་དང་མཐུན་པ་ཅིག་གྱིས་
ཞེས་བསྐུལ་བའི་ངོར་འདི་ལྟར་བརྗོད་པར་བྱའོ། །འདི་ལ་གསུམ། སྔོན་འགྲོ །དངོས་
གཞི། མཇུག་གི་བྱ་བའོ། །དང་པོ་ལ་གཉིས། དཀྱིལ་འཁོར་བྲི་བ་དང་བརྒྱ་བཞིའི་རྫས་
གསོག་པའོ། །དང་པོ་ནི། ས་ཕྱོགས་གཙང་མཪ་མཎྜལ་པདྨ་འདབ་བརྒྱད་ཀྱི་ལྟེ་བར་
མཆོད་སྦྱིན་ཕྱག་གཡས་བྲིའོ། །གཉིས་པ་རྫས་གསོག་པ་ནི། སཱཙྪ་བརྒྱ་ས་ཆོག་ནས་
བཟུང་རབ་གནས་རྒྱས་པར་བྱས་པ་དང་། རྩི་མར་གྱི་མར་མེ་བརྒྱ། འབྲུ་གཟན་གྱི་
གཏོར་མ་བརྒྱ། འབྲས་གཟན་གྱི་ངར་མི་བརྒྱ། གཞན་ཡང་མཆོད་པའི་བྱེ་བྲག་བསམ་
གྱིས་མི་ཁྱབ་པ་དང་། དཀར་གསུམ་གྱི་རྩ་རུའི་མཆོད་པ་གླུད་རྫོངས་དང་བཅས་པ་ཐམས་
ཅད་ཚོགས་པར་བྱའོ། །དངོས་གཞི་ལ་བདུན། སྔོན་རབས། སྤྱན་དྲང་བ། བཞུགས་
སུ་གསོལ། བརྒྱ་བཞིས་ (༢ན)མཆོད་པ། མཆོད་པ་གཞན་དབུལ་བ། བསྟོད་པ་བྱ་བ།
འཕྲིན་ལས་བཅོལ་བའོ། །དང་པོ་ནི། རང་ལྷག་པའི་ལྷར་གསལ་གདབ་སྟེ། རོལ་མོ་
དབྱངས་དང་བཅས་པས། ཀྱེ་སུམ་ཅུ་རྩ་གསུམ་ལྷ་ཡི་ཡུལ་གྱི་དབུས། ཁང་བཟང་རྣམ་
- 415 -

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ། ༼༦༽
པར་རྒྱལ་བའི་ཕོ་བྲང་ན། །རིན་ཅེན་ཁྲི་ལ་ལྷ་དབང་བརྒྱ་བྱིན་ནི། །དགའ་མགུར་འདོད་
ཡོན་དག་ལ་སྤྱོད་པའི་ཚེ། །སྔོན་གྱི་ལས་དང་འཕྲལ་རྐྱེན་གྱིས་བསྐུལ་ཏེ། །གློ་བུར་བདུད་
བཞིའི་ཐིབས་ཀྱིས་ནོན་པར་གྱུར། །བདེ་མེད་སྡུག་བསྔལ་དྲག་པོས་གཟིར་བ་ལས། །
བཅོམ་ལྡན་ཤཱཀྱའི་གཙོ་ལ་སྐྱབས་སོང་བས།
ནས།
།དེ་ཚེ་བཅོམ་ལྡན་ཤཱཀྱ་ཐུབ་པ་ཡི། །
འགྲོ་བ་ཀུན་ལ་ཕན་ཕྱིར་ཏིང་འཛིན་གྱི། །སྤྲུལ་པའི་དཀྱིལ་འཁོར་ཆེན་པོ་ལེགས་བཤམས་
།མཆོད་སྦྱིན་ཕྱག་རྒྱ་མཐུན་པའི་རྫས་བསགས་ནས། །སྐྱེ་མཆེད་མུ་བཞིའི་
གནས་ནས་བདུད་བཞི་རྣམས། །ཐུགས་རྗེའི་ལྕགས་ཀྱུས་བཀུག་ནས་ཕྱག་སོར་
བཞིར། །བཀོད་ནས་བརྒྱ་བཞིའི་མཆོད་སྦྱིན་སྦྱིན་པ་ཡི། །བརྒྱ་བྱིན་ནད་དང་སྡུག་བསྔལ་
ཀུན་ལས་ཐར། །གཉིས་པ་སྤྱན་དྲང་བ་ནི། ཨོཾ་སྭ་བྷ་ཝ་ཤུདྡྷ་སརྦ་དྷརྨཱསྭ་བྷ་ཝ་ཤུདྷོ་྅
ཧཾ། (༢བ)དཀྱིལ་འཁོར་སྟོང་པ་ཉིད་དུ་གྱུར། སྟོང་པའི་ངང་ལས་པཾ་ལས་པདྨ་འདབ་མ་
བརྒྱད་པ་ལྟེ་བ་གེ་སར་དང་བཅས་པའི་སྟེང་དུ་མཆོད་སྦྱིན་གྱི་ཕྱག་གཡས་པ་གན་རྐྱལ་
དུ་གནས་པར་གྱུར། རང་ཡི་དམ་གྱི་ལྷར་གསལ་བའི་ཐུགས་ཀ་ནས་འོད་ཟེར་འཕྲོས་
སྐྱེ་མཆེད་མུ་བཞིའི་གནས་ནས་བདུད་བཞི་འཁོར་དང་བཅས་པ་སྤྱན་དྲངས། ཀྱེ་ནམ་
མཁའ་མཐའ་ཡས་ལྷ་ཡི་ཕོ་བྲང་ནས། །མི་གནས་མྱང་འདས་ཐོབ་ལ་བར་དུ་གཅོད། །
ཕུང་པོའི་བདུད་ཚོགས་འཁོར་དང་བཅས་པ་རྣམས། །གནས་འདིར་སྤྱན་འདྲེན་མཆོད་
ཕྱིར་གཤེགས་སུ་གསོལ། །རྣམ་ཤེས་མཐའ་ཡས་ལྷ་ཡི་ཕོ་བྲང་ནས། །གནས་ལུགས་
མངོན་སུམ་མཐོང་ལ་བར་དུ་གཅོད། །ཉོན་མོངས་བདུད་ཚོགས་འཁོར་དང་བཅས་པ་
རྣམས། །གནས་འདིར་སྤྱན་འདྲེན་མཆོད་ཕྱིར་གཤེགས་སུ་གསོལ། །ཅི་ཡང་མེད་པའི་
ལྷ་ཡི་ཕོ་བྲང་ནས། །འདོད་པའི་ལོངས་སྤྱོད་ཐོབ་ལ་བར་དུ་གཅོད། །ལྷའི་བུའི་བདུད་
ཚོགས་འཁོར་དང་བཅས་པ་རྣམས། །གནས་འདིར་སྤྱན་འདྲེན་མཆོད་ཕྱིར་གཤེགས་
· 416-

བརྒྱ་བཞིའི་ཆོ་ག ༼ཨོ
:
སུ་གསོལ། །འདུ་ཤེས་མེད་མིན་ལྷ་ཡི་ཕོ་བྲང་ནས། །ཚེ་སྲོག་མཐའ་རུ་ཕྱིན་ནས་བར་
དུ་གཅོད། །འཆི་བདག་བདུད་ཚོགས་འཁོར་དང་བཅས་པ་རྣམས། །གནས་འདིར་སྤྱན་
འདྲེན་མཆོད་ཕྱིར་གཤེགས་སུ་གསོལ། །གསུམ་པ་བཞུགས་སུ་གསོལ་བ་ནི། ཀྱེ་ཕུང་
པོའི་བདུད་ནི་དཀར་པོ་འཁོར་ལོ་འཛིན། །ཉོན་མོངས་བདུད་ནི་སེར་པོ་ནོར་བུ་འཛིན། །
ལྷའི་བུའི་བདུད་ནི་དམར་པོ་པདྨ་འཛིན། །འཆི་བདག་བདུད་ནི་ནག་པོ་རལ་གྲི་འཛིན། །
རང་རང་འཁོར་གྱི་ཚོགས་ཀྱིས་ཡོངས་སུ་བསྐོར། །ཕྱག་སོར་བཞི་ཡི་རྩེ་མོར་བཞུགས་
སུ་(༣ན)གསོལ། །བཞི་པ་བརྒྱ་བཞིས་མཆོད་པ་ནི། རྫས་རྣམས་སྔགས་དྲུག་དང་ཕྱག་
རྒྱ་དྲུག་གིས་བྱིན་གྱིས་བརླབས་ལ། ཀྱེ་རིན་ཅེན་སྣ་ལྔའི་རྡུལ་ཚོན་ལས་བསྒྲུབས་པའི། །
རྒྱལ་བའི་སྐུ་གསུང་ཐུགས་ཀྱི་ངོ་བོ་ཉིད། །བསོད་ནམས་ཞིང་གི་མཆོག་གྱུར་ཆོས་སྐུའི་
རྟེན། །རི་རབ་ཚར་དུ་དངར་བའི་མཆོད་རྟེན་བརྒྱ། །ཕུང་པོའི་བདུད་ཚོགས་འཁོར་དང་
བཅས་ལ་འབུལ། །མེ་ལོང་ཡེ་ཤེས་རྣམ་དག་ཆོས་ཀྱི་སྐུ། །བཅོམ་ལྡན་རྣམ་པར་སྣང་
མཛད་སྐུ་ཐོབ་ནས། །འགྲོ་ཀུན་ཕུང་པོའི་བདུད་ལས་ཐར་གྱུར་ཅིག
ར་གྱུར་ཅིག །སྟོང་གསུམ་ཚར་
དུ་དངར་བའི་སྣོད་རྣམས་སུ། །འབྲུ་མར་རྩི་མར་རྒྱ་མཚོར་འཁྱིལ་བའི་དབུས། །རི་
རབ་ལྟ་བུའི་མར་མེའི་སྡོང་བུ་ལས། །ཉི་ཟླ་ལྟ་བུའི་འོད་འབར་སྣང་བསལ་བརྒྱ། །
ཉོན་མོངས་བདུད་ཚོགས་འཁོར་དང་བཅས་ལ་འབུལ། །མཉམ་ཉིད་ཡེ་ཤེས་རྣམ་དག་
ཆོས་ཀྱི་སྐུ། །བཅོམ་ལྡན་རིན་ཅེན་འབྱུང་ལྡན་སྐུ་ཐོབ་ནས། །འགྲོ་ཀུན་ཉོན་མོངས་
བདུད་ལས་ཐར་གྱུར་ཅིག །རབ་ཡངས་ནམ་མཁའ་ལྟ་བུའི་སྣོད་རྣམས་སུ། །འཆི་མེད་
བདུད་རྩིའི་བཏུང་བ་མཚོ་ལྟར་བསྐྱིལ། །བཟའ་དང་བཅའ་བ་རི་རབ་ལྟ་བུར་སྤུངས། །
བཀོད་མཛེས་ཤ་ཁྲག་བརྒྱན་པའི་གཏོར་མ་བརྒྱ། །ལྷའི་བུའི་བདུད་ཚོགས་འཁོར་དང་
བཅས་ལ་འབུལ། །སོར་རྟོག་ཡེ་ཤེས་རྣམ་དག་ཆོས་ཀྱི་སྐུ། །བཅོམ་ལྡན་འོད་དཔག་མེད་
- 417 -

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ།
པའི་སྐུ་ཐོབ་ནས། །འགྲོ་ཀུན་ལྷའི་བུའི་བདུད་ལས་རྒྱལ་གྱུར་ཅིག །འབྲུ་གཟན་རིན་
ཅེན་རྣམ་པར་ལྔ་ལས་བྱུང་།
མཛེས་པ་གཅིག་ཏུ་བསྡུས་པ་ནོར་མང་ལྡན། །ཡོན་ཏན་བརྒྱ་ཕྲག་ལྡན་(༣བ)པའི་ངར་
གླུད་བརྒྱ། །འཆི་བདག་བདུད་ཚོགས་འཁོར་དང་བཅས་ལ་འབུལ། །བྱ་སྒྲུབ་ཡེ་ཤེས་
རྣམ་དག་ཆོས་ཀྱི་སྐུ། །བཅོམ་ལྡན་དོན་ཡོད་གྲུབ་པའི་སྐུ་ཐོབ་ནས། །འགྲོ་ཀུན་འཆི་
བདག་བདུད་ལས་ཐར་གྱུར་ཅིག །རང་བཞིན་རྣམ་དག་ངང་དུ་རོ་གཅིག་ཀྱང༌། །སྒྱུ་མ་
ལྟ་བུའི་བདུད་བཞིའི་དམག་ཚོགས་ལ། །མིག་འཕྲུལ་ལྟ་བུའི་བརྒྱ་བཞིའི་མཆོད་པ་འདི། །
བྲག་ཅ་ལྟ་བུའི་དབྱངས་ཀྱིས་མཆོད་པར་བགྱི། །སྤྲུལ་པ་ལྟ་བུའི་མཆོད་པ་འདི་བཞེས་
ལ། །ཆོས་དབྱིངས་རྣམ་པར་དག་པ་ཆོས་ཀྱི་སྐུ། །བཅོམ་ལྡན་མི་བསྐྱོད་རྡོ་རྗེའི་སྐུ་ཐོབ་
ནས། །འགྲོ་ཀུན་བདུད་བཞིའི་དགྲ་ལས་རྒྱལ་གྱུར་ཅིག །ལྔ་པ་མཆོད་པ་གཞན་
དབུལ་བ་ནི། ཀྱེ་རྒྱ་མཚོ་ལྟ་བུར་འཁྱིལ་བའི་མཆོད་ཡོན་དང་། །གངྒཱའི་རྒྱུན་ལྟར་འབབ་
པའི་ཞབས་བསིལ་དང་། ཁ་དོག་སྣ་ཚོགས་བཀྲ་བའི་མེ་ཏོག་དང་། །དུད་སྤྲིན་ནམ་
མཁའ་གང་བའི་བདུག་སྤོས་དང་། །རབ་འབར་ཚར་དུ་དངར་བའི་མར་མེ་དང་། །ཅིག་
ཅར་དྲི་བཟང་འགྱེད་པའི་དྲི་ཆབ་དང༌། །རོ་ནུས་ཕུན་སུམ་ཚོགས་པའི་ཞལ་ཟས་དང་། །
རྣར་སྙན་རོལ་མོའི་བྱེ་བྲག་སྣ་ཚོགས་པ། །བདུད་བཞིའི་འཁོར་དང་བཅས་པའི་ཚོགས་
ལ་འབུལ། །མིག་གི་དགའ་སྟོན་སྤུངས་པའི་གཟུགས་མཆོག་དང་། །བརྗོད་བྲལ་རྣ་
བར་སྙན་པའི་སྒྲ་སྙན་དང༌། །དྲི་བསུང་ཕྱོགས་བཅུར་འཕྲོ་བའི་དྲི་ཆབ་དང་། ཁ་དོག་
རོ་ནུས་ལྡན་པའི་ཞལ་ཟས་དང་། །རེག་ན་བདེ་བ་སྐྱེད་པའི་གོས་མཆོག་ཀྱང་། །བདུད་
བཞི་འཁོར་དང་བཅས་པའི་ཚོགས་ལ་འབུལ། །འཁོར་ལོ་ནོར་བུ་བཙུན་མོ་བློན་པོ་
དང་། །གླང་པོ་རྟ་མཆོག་དམག་དཔོན་རིན་ཅེན་བདུན། །བཀྲ་ཤིས་གདུགས་དང་རྒྱལ་
།གཟུགས་མཛེས་དབྱངས་སྙན་ཡིད་དང་དབང་པོ་གསལ། །
- 418-

བརྒྱ་བཞིའི་ཆོ་ག ༼ཨཽ༽
མཚན་གཡས་(༤ན)འཁྱིལ་དང༌། །གསེར་ཉ་དཔལ་བེའུ་བུམ་པ་པདྨ་དཀར། །ནམ་
མཁའ་གང་བའི་བཀྲ་ཤིས་རྟགས་དང་རྫ་ས། །བདུད་བཞི་འཁོར་དང་བཅས་པའི་ཚོགས་
ལ་འབུལ། །ཞེས་མཆོད་དོ། །དེ་ནས་ཤ་ཁྲག་གིས་བརྒྱན་པའི་གཏོར་མ་ཡོད་ན་བྱིན་གྱིས་
བརླབས་ཏེ། བཀོད་མཛེས་རི་རབ་ལྟ་བུའི་གཏོར་མ་འདི། །ཤ་དང་ཁྲག་གིས་བརྒྱན་
ཅིང་བྱིན་བརླབས་ཏེ། །བདུད་བཞི་འཁོར་དང་བཅས་པའི་ཚོགས་ལ་འབུལ། །བཞེས་
ལ་ཕྱི་ནང་འགལ་རྐྱེན་ཞི་བར་མཛོད། ཁ་འབར་མས་བསྔོས་ལ་ཕུད་ཀྱིས་མཆོད། དྲུག་པ་
བསྟོད་པ་བྱ་བ་ནི། །ཀྱེ་ནམ་མཁའ་མཐའ་ཡས་སྐྱེ་མཆེད་ ་ལ་གནས་ཤིང་། །འགྲོ་བ་ཀུན་
གྱི་གཟུགས་ཀྱི་ཕུང་པོ་ལ། །དབང་སྒྱུར་སྟོབས་ལྡན་ཕུང་པོའི་བདུད་ཚོགས་ལ། །ཕྱག་
འཚལ་མཆོད་ཅིང་བདག་གིས་བསྟོད་པར་བགྱི། །རྣམ་ཤེས་མཐའ་ཡས་སྐྱེ་མཆེད་ལ་
གནས་ཤིང་། །འགྲོ་བ་ཀུན་གྱི་ཚོར་བའི་ཕུང་པོ་ལ། །དབང་སྒྱུར་སྟོབས་ལྡན་ཉོན་མོངས་
བདུད་ཚོགས་ལ། །ཕྱག་འཚལ་མཆོད་ཅིང་བདག་གིས་བསྟོད་པར་བགྱི། །ཅི་ཡང་མེད་
པའི་སྐྱེ་མཆེད་ལ་གནས་ཤིང༌། །འགྲོ་བ་ཀུན་གྱི་འདུ་ཤེས་ཕུང་པོ་ལ། །དབང་སྒྱུར་
སྟོབས་ལྡན་ལྷའི་བུའི་བདུད་ཚོགས་ལ། །ཕྱག་འཚལ་མཆོད་ཅིང་བདག་གིས་བསྟོད་
པར་བགྱི། །ཡོད་མིན་མེད་མིན་སྐྱེ་མཆེད་ལ་གནས་ཤིང་། །འགྲོ་བ་ཀུན་གྱི་འདུ་བྱེད་
ཕུང་པོ་ལ། །དབང་སྒྱུར་སྟོབས་ལྡན་འཆི་བདག་བདུད་ཚོགས་ལ། །ཕྱག་འཚལ་མཆོད་
ཅིང་བདག་གིས་བསྟོད་པར་བགྱི། །བདུད་བཞིའི་འཁོར་དུ་གཏོགས་པའི་ཚོགས་
།ས་རྣམས་
ལ། །མཆོད་སྦྱིན་གཏོར་མ་རྒྱ་ཆེན་འདི་ཕུལ་ནས། །གནོད་(༤བ)དང་གདུག་པའི་འཚེ་
བ་ཀུན་ཞི་ནས། །བདུད་བཞིའི་དགྲ་ལས་རྟག་ཏུ་རྒྱལ་གྱུར་ཅིག །བདུན་པ་འཕྲིན་ལས་
བཅོལ་བ་ནི། ཀྱེ་བཅོམ་ལྡན་ཤཱཀྱ་ཐུབ་པའི་བྱིན་རླབས་དང་། །རྟེན་འབྲེལ་བསླུ་བ་མེད་
པའི་བདེན་པ་དང་། །མཆོད་སྦྱིན་རྣམ་པར་དག་པའི་མཐུ་སྟོབས་ཀྱིས། །འགྲོ་ལ་བདུད་
-419-

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ།
f༦༽
བཞིའི་བར་ཆད་མེད་གྱུར་ཅིག །བདུད་བཞིའི་དམག་ཚོགས་འཁོར་བཅས་རྣམས། །
མཆོད་སྦྱིན་གཏོར་མ་འདི་བཞེས་ལ། །བདག་ཅག་འཁོར་དང་བཅས་རྣམས་ལ། །
བདུད་ཀྱི་བར་ཆད་མེད་པ་དང་། །ནད་མེད་ཚེ་དང་དབང་ཕྱུག་དང༌། །དཔལ་དང་
གྲགས་དང་སྐལ་བ་བཟང་། །ལོངས་སྤྱོད་རྒྱ་ཆེན་ཀུན་ཐོབ་མཛོད། །ཞི་དང་རྒྱས་ལ་
སོགས་པ་ཡི། །ལས་ཀྱི་དངོས་གྲུབ་བདག་ལ་སྩོལ། །རྨི་ལམ་ངན་དང་མཚན་མ་ངན། །
ལོ་སྐག་ཟླ་སྐག་ཞག་སྐག་དང་། །བདུད་བཞིའི་དམག་ཚོགས་དགྲ་ལ་སྒྱུར། །གཟུགས་
སྒྲ་དྲི་རོ་རེག་བྱ་ལྡན་པའི་ཟས། །དབང་པོ་དྲུག་ལ་རྨད་བྱུང་བདེ་ཆེན་སྐྱེད། །རོ་བརྒྱ་
ལྡན་པའི་ཚོགས་ཀྱི་མཆོད་པ་འདི། །བདུད་བཞི་བདུད་ཀྱི་དམག་ཚོགས་རྣམས་ལ་འབུལ། །
།
ལུས་སེམས་ཏིང་འཛིན་ཟས་ཀྱིས་ཚིམ་གྱུར་ནས། །ཟག་མེད་ཏིང་འཛིན་ཟས་ལ་སྤྱོད་
གྱུར་ཅིག །གསུམ་པ་མཇུག་གི་བྱ་བ་ལ་གཉིས། གླུད་གཏང་བ་དང་། མཇུག་ཆོག་གོ །
དང་པོ་ནི། འབྲས་གཟན་ནམ། འབྲས་ཕྱེ་ལས་གླུད་སྐྱེ་མཆེད་དོད་པ་ལ། །གླུད་རྫོངས་
རིན་པོ་ཆེ་དང་འབྲུ་སྣ། ཟས་སྣ་གོས་སྣ་ཆང་ཕུད། གསེར་སྐྱེམས་སོགས་སྨོན་གནས་
ཀྱིས་བྲན་ལ་འདི་སྐད་དོ། །ཀྱེ་རིན་ཅེན་མཛེས་པའི་ངར་གླུད་རྒྱན་ལྡན་འདི། །འབྲུ་
གཟན་རིན་ཅེན་སྣ་ལྔའི་སྙིང་པོ་ཅན། །སྐྱེ་མཆེད་(༥ན)ཁམས་དང་དབང་པོའི་ཡོན་ཏན་
ལྡན། །སྣ་ཚོགས་རྒྱན་གྱིས་སྤྲས་པའི་ངར་གླུད་འདི། །སྔགས་དང་ཏིང་འཛིན་ཕྱག་རྒྱའི་
ཚོགས་རྣམས་ཀྱིས། །ནམ་མཁའི་ཁམས་ཀུན་གང་བར་བྱིན་བརླབས་ནས། །བདག་
ཅག་རྒྱུ་སྦྱོར་སྦྱིན་བདག་འཁོར་བཅས་ཀྱི། །གླུད་དུ་བདུད་བཞིའི་དམག་ཚོགས་རྣམས་
ལ་འབུལ། །ནོར་ལྡན་མཛེས་པའི་ངར་གླུད་འདི་བཞེས་ཤིག །མཚར་སྡུག་ལྡན་པའི་ངར་
གླུད་འདི་བཞེས་ཤིག །ལྟ་ན་སྡུག་པའི་ངར་གླུད་འདི་བཞེས་ཤིག །ཡོན་ཏན་བརྒྱ་ཕྲག་
ལྡན་པ་འདི་བཞེས་ཤིག །ཀྱེ་རིན་ཅེན་མཛེས་པའི་ངར་གླུད་རྒྱན་ལྡན་འདི། །རྣམ་ཐོས་
-420-

བརྒྱ་བཞིའི་ཆོ་ག ༼ཨོཾ་
བུ་ལ་འགྲན་ཞིང་ནོར་མང་ལྡན། །སྐབས་གསུམ་དབང་པོའི་ཕུན་ཚོགས་ལ་འཁུ་ཞིང་། །
ནག་པོའི་སྡེ་ལས་རྒྱལ་བར་བྱེད་པ་འདི། །རིག་འཛིན་གསང་སྔགས་འཆང་བ་བདག་
ཅག་དང༌། །རྒྱུ་སྦྱོར་ཡོན་གྱི་བདག་པོའི་གླུད་དུ་འབུལ། །མི་ལས་གླུད་དགའ་མཛེས་
པའི་གླུད་བཞེས་ལ། །བདུད་བཞིའི་དམག་ཚོགས་སྡང་བའི་དགྲ་ལ་སྒྱུར། །བཟུང་བ་
ཡོད་ན་ད་ལྟ་ཉིད་དུ་ཐོང་། །བཅིངས་པ་ཡོད་ན་